SHBA, vazhdojnë kritikat për qëndrimin ndaj familjeve imigrante
I vënë përballë një presioni të fortë, Presidenti Trump nënshkroi të mërkurën një urdhër ekzekutiv për të ndalur praktikën e ndarjes së prindërve nga fëmijët.
Melania Trump bëri një vizitë të panjoftuar në Qendrën e Fëmijëve në McAllen të Teksasit ku strehohen më shumë se 50 fëmijë. Pamjet tregojnë zonjën e parë duke vizituar qendrën dhe duke folur me personelin, por jo duke u takuar me fëmijët. Ndërkaq një ligjvënës nga Teksasi kishte kritika për vizitën: tha ligjvënësi Lloyd Doggett. Pak pas vizitës, media publikoi fotografi të zonjës Trump kur po futej në avion për të shkuar në Teksas, veshur me një xhaketë ku ishin stamposur fjalët: “Unë nuk dua t’ia di. Po ti?” Zëdhënësja tha se nuk kishte ndonjë mesazh të fshehur pas këtyre fjalëve. Ndërkaq, një grup kryebashkiakësh nga mbarë Shtetet e Bashkuara vizitoi një tjetër qendër në Teksas për të parë nga afër si trajtohen imigrantët. Kryebashkiaku i Nju Jorkut Bill de Blasio ishte një ndër ta. Presidenti Trump tha se kishte nënshkruar një urdhër ekzekutiv për të mundësuar ribashkimin e familjeve. Administrata këmbëngul se imigrantët duhet të ndjekin procedura ligjore për të hyrë në Shtetet e Bashkuara. Analistët thonë se shumë prej njerëzve që janë futur ilegalisht plotësojnë kushtet për azil në Shtetet e Bashkuara, por procesi është shumë i ngadaltë për ata që janë në rrezik jete. thotë analisti David Bier. Aktivistët për të drejtat e njeriut thonë se si rezultat i politikës aktuale të administratës, imigrantët po kthehen në kufi nga autoritetet prandaj shumë prej tyre zgjedhin ta kalojnë kufirin në rrugë të paligjshme.